Document ID: 31998R0421

KOMMISSIONENS FORORDNING (EF) Nr. 421/98 af 20. februar 1998 om fastsættelse for produktionsåret 1997/98 af forskuddet på støtten for citroner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter (1), særlig artikel 6, og
ud fra følgende betragtninger:
I Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter (2) fastsættes i artikel 14, stk. 1, at for appelsiner, mandariner, klementiner, satsumas og citroner leveret under kontrakt til forarbejdning kan producentorganisationen for hvert produkt og for hver leveringsperiode indgive en ansøgning om forskud på støtte; i stk. 2 i denne artikel fastsættes, at forskuddet er lig med 70 % af de støttebeløb, der er fastsat i bilaget til forordning (EF) nr. 2202/96; i stk. 5 i nævnte artikel fastsættes, at når der er risiko for, at de forarbejdningstærskler, der er fastsat i artikel 5 i forordning (EF) nr. 2202/96, overskrides, kan satsen på 70 % nedsættes;
medlemsstaterne har i henhold til artikel 22, stk. 1, i forordning (EF) nr. 1169/97 meddelt de mængder, der er indgået kontrakt om, opdelt på leveringsperiode for citroner for produktionsåret 1997/98; på grundlag af disse oplysninger og de mængder, der blev forarbejdet med støtte i produktionsårene 1995/96 og 1996/97, består der en risiko for, at forarbejdningstærsklen vil blive overskredet for disse produkters vedkommende; forskuddet på støtten for produktionsåret 1997/98 bør derfor formindskes;
ifølge artikel 23, stk. 2, litra c), i ovennævnte forordning kan udbetalingen af forskuddet på støtten for citroner ikke finde sted før den 1. marts 1998; det er nødvendigt at fastsætte denne dato som begyndelsesdato for anvendelsen af denne forordning;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
For produktionsåret 1997/98 fastsættes den i artikel 14, stk. 2, i forordning (EF) nr. 1169/97 omhandlede støtte til 43 % af støttebeløbene i bilaget til forordning (EF) nr. 2202/96 for citroner.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. marts 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 1998.

Labels: 17
19
6